Európa egyik legszebb autóstúra-útvonala, amiről még sosem hallott: 400 méteres mélységben száguld a Fiesta ST



Az új Fiesta ST megmutatja mit tud – ezúttal egy sóbányában

Az új Ford Fiesta ST látványos erőpróbát rendezett egy lenyűgöző helyszínen: 400 méterrel a földfelszín alatt, Európa egyik legnagyobb sóbányájában.

A filmet egy titkos helyen vették fel, és a Rally Világbajnokság pilótája, Elfyn Evans magabiztosan uralta a Fiesta ST-t, miközben az autó vadul csúszkált, farolt és ugratott a porban. A 200 lóerős, 1,5 literes EcoBoost motor hangját vad dübörgéssé erősítették fel a falak, amikor a gép végigszáguldott a tárna szűk bejáratán.

“A só tulajdonképpen pont olyan, mint a finom szemcséjű murva, és elárulhatom, hogy piszokul tud csúszni, főleg az országúti gumikkal,” mesélte Evans. “Az ember azt hinné, hogy nyomasztó érzés itt autózni, pedig éppen ellenkezőleg: hihetetlen élmény volt a bányában meghajtani az új Fiesta ST-t.”

A Ford által forgatott [Európa legszebb autó túra-útvonalai](https://www.youtube.com/playlist?list=PLSDdJ-bq9Y1_kmQLP9PPrMe5S8UcVKioQ) című sorozatban a Ford izomautói – köztük a Ford GT, a Ford Focus RS és a Ford Mustang Convertible – bejárják a kontinens legszebb tájait, a norvég sarkvidéktől kezdve a napsütötte mallorcai hegyi utakig. Ám egészen idáig minden helyszín a földfelszín *fölött* volt.

A Ford egy új TV-reklám, az ‘Undertrack’ felvételéhez választotta ki titkos helyszínként ezt a sóbányát, ahol az autó hatalmas lendülettel száguldhat a bánya 60 kilométernyi, zegzugos folyosóin. A járatokban állandóan 16 Celsius fok a hőmérséklet, és a szigorú biztonsági előírások miatt a három napos forgatást minimális létszámú csapattal kellett végigcsinálni.

Nézze meg a klipet a Fiesta ST-ről a bányában: [https://youtu.be/tI6xLRwr\_hA](https://urldefense.proofpoint.com/v2/url?u=https-3A__youtu.be_tI6xLRwr-5FhA&d=DwMFaQ&c=qwStF0e4-YFyvjCeML3ehA&r=LKjfDKic6erwy3ZhD2mTZlBVfvn2DdtKgMINhJce2CU&m=OP62s2XOJqHw212mJtD57dUQLaafKx4bf3PDkG1ma9U&s=mGFCIKDdb7az-fnxEKECJor4vZf0q6LVHFKXK3OgPFg&e=)

Nézze meg az ‘Undertrack’ című TV-reklámfilmet: <https://youtu.be/6HuAHLToqvg>

“A bányajáratok drámai hatása és az esély, hogy egy egészen másféle útfelületen mutathatjuk be a Fiesta ST képességeit – ezek voltak a legfőbb okai annak, hogy éppen ezt a különleges helyet választottuk,” mondta el Leo Roeks, a Ford Performance igazgatója. “Ez nem egy szokványos versenypálya, hanem olyan hely, ahol a teljesítmény minden morzsáját kicsikarhattuk ebből a remek autóból.”